A4-0031/99

Πρόταση οδηγίας του Συμβουλίου περί τροποποίησης της οδηγίας 92/106/ΕΟΚ του Συμβουλίου σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ των κρατών μελών (COM(98)0414 - C4-0485/98 - 98/0226(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

λαμβάνοντας υπόψη ότι κάθε εργαζόμενος, συμπεριλαμβανομένου του τομέα των μεταφορών, δικαιούται ενός ελάχιστου, συλλογικού και μη διακεκομμένου χρόνου ανάπαυσης, σύμφωνα με την οδηγία 93/104/ΕΚ(1);

(1) EE L 307 της 13.12.1993, σελ. 18.

(Τροπολογία 2)

Δεύτερη αιτιολογική σκέψη

>Αρχικό κείμενο>

ότι ο αντίκτυπος των υφιστάμενων μέτρων προς στήριξη των επιδόσεων και της ανταγωνιστικής θέσης των συνδυασμένων μεταφορών είναι ανεπαρκής και ότι τα μέτρα αυτά οφείλουν να βελτιωθούν για να υποστηριχθεί η μετατόπιση της μεταφοράς των εμπορευμάτων από τις οδικές μεταφορές σε τρόπους μεταφοράς που είναι περιβαλλοντικά φιλικοί, ασφαλείς, είναι ενεργειακά αποδοτικότεροι και προκαλούν μικρότερη συμφόρηση, όπως οι σιδηρόδρομοι, οι εσωτερικές πλωτές οδοί και τα θαλάσσια μέσα μεταφοράς για το μεγαλύτερο τμήμα της καλυπτόμενης διαδρομής.

>Κείμενο μετά την ψηφοφορία στο ΕΚ>

ότι ο αντίκτυπος των υφιστάμενων μέτρων προς στήριξη των επιδόσεων και της ανταγωνιστικής θέσης των συνδυασμένων μεταφορών είναι ανεπαρκής και ότι τα μέτρα αυτά οφείλουν να βελτιωθούν για να υποστηριχθεί η μετατόπιση της μεταφοράς των εμπορευμάτων από τις οδικές μεταφορές σε τρόπους μεταφοράς που είναι περιβαλλοντικά φιλικοί, ασφαλείς, είναι ενεργειακά αποδοτικότεροι και προκαλούν μικρότερη συμφόρηση, όπως οι σιδηρόδρομοι, οι εσωτερικές πλωτές οδοί και τα θαλάσσια μέσα μεταφοράς

για ένα όσο το δυνατό μεγαλύτερο τμήμα της καλυπτόμενης διαδρομής.

(Τροπολογία 3)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η μειονεκτική θέση των συνδυασμένων μεταφορών οφείλεται κυρίως στις μη αξιόπιστες υπηρεσίες των επιχειρήσεων σιδηροδρομικών μεταφορών καθώς και στο κόστος της μεταφόρτωσης;

(Τροπολογία 4)

Έβδομη αιτιολογική σκέψη

>Αρχικό κείμενο>

ότι είναι δικαιολογημένη η απαλλαγή των συνδυασμένων μεταφορών σε κοινοτική κλίμακα από τους περιορισμούς που ισχύουν για την οδήγηση τα Σαββατοκύριακα, κατά τη διάρκεια της νύκτας, κατά τις περιόδους των διακοπών και σε χρονικές περιόδους υψηλής ρύπανσης του ατμοσφαιρικού αέρα, για να διασφαλιστεί η αξιοπιστία και η κανονικότητα των δρομολογίων συνδυασμένων μεταφορών σε όλη την Κοινότητα και να ληφθεί υπόψη το γεγονός ότι το μεγαλύτερο τμήμα της διαδρομής αυτού του είδους μεταφορών καλύπτεται από τρόπους μεταφοράς διαφορετικούς από τις οδικές μεταφορές και ότι σε ορισμένες περιπτώσεις τα οχήματα που χρησιμοποιούνται για το οδικό σκέλος της διαδρομής ενδέχεται να χρειασθεί να συμμορφωθούν με τα πιο πρόσφατα πρότυπα για την εκπομπή θορύβων και ρύπων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1

Άρθρο 1, παράγραφος 1, πρώτη παύλα (Οδηγία 92/106/ΕΟΚ)

>Αρχικό κείμενο>

- κάθε μεμονωμένο οδικό τμήμα της διαδρομής δεν υπερβαίνει 20% της συνολικής χιλιομετρικής απόστασης της διαδρομής που διανύεται από το άλλο αναφερόμενο μέσο ή μέσα,

>Κείμενο μετά την ψηφοφορία στο ΕΚ>

- η οδική διαδρομή είναι όσο το δυνατόν συντομότερη και δεν υπερβαίνει το 40% της συνολικής χιλιομετρικής απόστασης της διαδρομής,

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 5

Άρθρο 5, παράγραφοι 1 και 2 (Οδηγία 92/106/ΕΟΚ)

>Αρχικό κείμενο>

5. Στο άρθρο 5 παράγραφος 1, η λέξη «δύο» αντικαθίσταται από τη λέξη «τρία» ενώ στην παράγραφο 2 οι τρεις πρώτες παύλες αντικαθίστανται από το ακόλουθο κείμενο:

>Κείμενο μετά την ψηφοφορία στο ΕΚ>

5. Στο άρθρο 5 παράγραφος 1, η λέξη «δύο» αντικαθίσταται από τη λέξη «τρία» ενώ στην παράγραφο 2,

η 2η και 3η παύλα αντικαθίστανται από το ακόλουθο κείμενο:

>Αρχικό κείμενο>

«- ο αριθμός των οχημάτων των κινητών αμαξωμάτων και των εμπορευματοκιβωτίων εκφράζεται σε ισοδύναμες μονάδες 20 ποδών.»

>Κείμενο μετά την ψηφοφορία στο ΕΚ>

«- ο αριθμός των οχημάτων των κινητών αμαξωμάτων και των εμπορευματοκιβωτίων εκφράζεται σε ισοδύναμες μονάδες 20 ποδών.»

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 6

Άρθρο 6, παράγραφος 1, εισαγωγή (Οδηγία 92/106/ΕΟΚ)

>Αρχικό κείμενο>

1. Τα κράτη μέλη λαμβάνουν τα αναγκαία μέτρα, ώστε οι φόροι και τα τέλη χρήσης που απαριθμούνται στην παράγραφο 3 και τα οποία εφαρμόζονται στα οδικά οχήματα (φορτηγά, ρυμουλκά, ρυμουλκούμενα ή ημιρυμουλκούμενα) τα οποία συμμετέχουν σε συνδυασμένες μεταφορές, σύμφωνα με τον ορισμό του άρθρου 1, να μειώνονται ή να επιστρέφονται είτε κατ´ αποκοπή είτε να απαλλάσσσονται, με βάση τους εξής κανόνες:

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν τα αναγκαία μέτρα, ώστε οι φόροι και τα τέλη χρήσης που απαριθμούνται στην παράγραφο 3 και τα οποία εφαρμόζονται στα οδικά οχήματα (φορτηγά, ρυμουλκά, ρυμουλκούμενα ή ημιρυμουλκούμενα) τα οποία συμμετέχουν

τακτικά σε συνδυασμένες μεταφορές, σύμφωνα με τον ορισμό του άρθρου 1, να μειώνονται ή να επιστρέφονται είτε κατ´ αποκοπή είτε να απαλλάσσσονται, με βάση τους εξής κανόνες:

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 7α (νέο)

Άρθρο 6, παράγραφος 3α (νέα) (Οδηγία 92/106/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

7α. Στο άρθρο 6 προστίθεται το παρακάτω άρθρο 6 παράγραφος 3α

>Αρχικό κείμενο>

>Κείμενο μετά την ψηφοφορία στο ΕΚ>

"3α. Τα κράτη μέλη μπορούν κατ´ εκτίμηση και βάσει της χρησιμοποίησης των τερματικών σταθμών στην επικράτειά τους να μειώνουν ή να επιστρέφουν τους αναφερόμενους στην παράγραφο 3 φόρους, που εφαρμόζονται σε οχήματα, τα οποία χρησιμοποιούνται για άλλες συνδυασμένες μεταφορές εκτός εκείνων που αναφέρονται στις παραγράφους 1 και 2

>Αρχικό κείμενο>

>Κείμενο μετά την ψηφοφορία στο ΕΚ>

Αντί της μείωσης ή επιστροφής των αναφερομένων στην παράγραφο 3 φόρων, τα κράτη μέλη μπορούν να καθιερώσουν αντίστοιχα οικονομικά κίνητρα.

>Αρχικό κείμενο>

>Κείμενο μετά την ψηφοφορία στο ΕΚ>

Αυτές οι μειώσεις ή επιστροφές των φόρων ή τα οικονομικά κίνητρα περιορίζονται, εν τούτοις, σε ποσό αντίστοιχο προς εκείνο του φόρου, που εφαρμόζεται κανονικά στα ρυμουλκά οχήματα ή σε όλα τα άλλα οχήματα που συμμετέχουν στη συνδυασμένη μεταφορά.»

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 8

Άρθρο 9α (νέο) (Οδηγία 92/106/ΕΟΚ)

>Αρχικό κείμενο>

8. Προστίθεται το παρακάτω άρθρο 9α:

«Άρθρο 9α

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

1. Τα οχήματα που χρησιμοποιούνται για τις εμπορευματικές μεταφορές θα απαλλάσονται από όλους τους περιορισμούς που αναφέρονται στο Σαββατοκύριακο, τη νυκτερινή οδήγηση, τις δημόσιες αργίες και τις περιόδους κατά τις οποίες τα επίπεδα ατμοσφαιρικής ρύπανσης είναι υψηλά, για το χρονικό διάστημα κατά το οποίο τα εν λόγω οχήματα συμμετέχουν στις συνδυασμένες μεταφορές, σύμφωνα με τον ορισμό του άρθρου 1.

>Κείμενο μετά την ψηφοφορία στο ΕΚ>

>Αρχικό κείμενο>

2. Ωστόσο, όταν απαγορεύονται οι άλλες μορφές οδικών εμπορευμάτων μεταφορών σε συγκεκριμένες οδικές αρτηρίες με σκοπό τη μείωση του θορύβου, το κράτος μέλος δύναται να απαιτήσει για το σκέλος της οδικής διαδρομής που εκτελείται στο εδάφός του τα απαλλασσόμενα βάσει του εδαφίου 1 οχήματα να διαθέτουν το ακόλουθο ηχητικό επίπεδο. Τα κράτη μέλη οφείλουν να συμμορφωθούν προς το κοινοτικό πρότυπο για την αρχική κυκλοφορία οχημάτων που θεσπίζεται στην οδηγία 70/157/ΕΟΚ για τους θορύβους, όπως αυτή τροποποιήθηκε τελευταία, μια πενταετία έπειτα από την έναρξη ισχύος του νέου προτύπου. Στις περιπτώσεις που επιβάλλονται περιορισμοί λόγω της υψηλής ρύπανσης του ατμοσφαιρικού αέρα, βάσει των διατάξεων της οδηγίας 96/62/ΕΟΚ, το πρότυπο για τα νέα οχήματα που θεσπίζεται στη οδηγία 88/77/ΕΟΚ ενδέχεται να πρέπει να εφαρμόζεται και μετά την παρέλευση της πενταετίας, έπειτα από την έναρξη ισχύος του νέου προτύπου.

>Κείμενο μετά την ψηφοφορία στο ΕΚ>

>Αρχικό κείμενο>

3. Το εδάφιο 1 δεν εφαρμόζεται στις περιπτώσεις που επιβάλλεται γενική απαγόρευση οδήγησης, όταν απαγορεύεται η κυκλοφορία όλων των οχημάτων ιδιωτικής χρήσης».

>Κείμενο μετά την ψηφοφορία στο ΕΚ>

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου περί τροποποίησης της οδηγίας 92/106/ΕΟΚ του Συμβουλίου σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ των κρατών μελών (COM(98)0414 - C4-0485/98 - 98/0226(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0414 - 98/0226 (SYN)) ((ΕΕ C 261 της 19.8.1998, σελ. 10.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ και τα άρθρα 75 και 84(2), της Συνθήκης ΕΚ (C4-0485/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού (A4-0031/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο;

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο;

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.